ರಾಕೇಟ್ ವೇಗದಲ್ಲಿ ವ್ಯಾಪಿಸುತ್ತಿದೆ ಡೆಲ್ಟಾ ಪ್ಲಸ್..! ರಾಕೇಟ್ ವೇಗದಲ್ಲಿ ವ್ಯಾಪಿಸುತ್ತಿದೆ ಡೆಲ್ಟಾ ಪ್ಲಸ್..! ಬೆಂಗಳೂರು : ದೇಶದಲ್ಲಿ ಡೆಲ್ಟಾ ರೂಪಾಂತರಿ ವೈರಸ್ ಊಹೆಗೂ ನಿಲುಕದ ರೀತಿಯಲ್ಲಿ ವ್ಯಾಪಿಸುತ್ತಿದೆ. ಡೆಲ್ಟಾ ರೂಪಾಂತರಿಯು ಆಲ್ಫಾ, ಬೀಟಾ, ಗಾಮಾ ರೂಪಾಂತರಿಗಳನ್ನು ಮೀರಿ ತನ್ನ ಕಬಂದ ಬಾಹುಗಳನ್ನು ರಾಕೇಟ್ ವೇಗದಲ್ಲಿ ಚಾಚುತ್ತಿದೆ. ಕಳೆದ ನಾಲ್ಕು ವಾರಗಳಲ್ಲಿ ನಡೆಸಿದ ಜೀನೋಮ್ ಸೀಕ್ವೆನ್ಸಿಂಗ್ ಟೆಸ್ಟ್ ಇದು ಸಾಬೀತಾಗಿದೆ. ದೇಶದಾದ್ಯಂತ ಈವರೆಗೆ 9,117 ಸ್ಯಾಂಪಲ್ ಗಳನ್ನ ಸೀಕ್ವೆನ್ಸಿಂಗ್ ಟೆಸ್ಟ್ ನಡೆಸಲಾಗಿದೆ. ಈ ಪೈಕಿ 424 ಡೆಲ್ಟಾ ಕೇಸ್ ಗಳು ಪತ್ತೆಯಾಗಿವೆ. 100 ಮಾದರಿಗಳನ್ನು ಟೆಸ್ಟ್ ಗೆ ಒಳಪಡಿಸಿದ್ರೆ 94 ಕೇಸ್ಗಳು ಡೆಲ್ಟಾ ವೈರಸ್ ನದ್ದಾಗಿದೆ ಎಂದು ಆರೋಗ್ಯ ಇಲಾಖೆ ತಜ್ಞರು ಅಭಿಪ್ರಾಯಪಟ್ಟಿದ್ದಾರೆ. ಅಲ್ಲದೆ ಈ ಬಗ್ಗೆ ಮುನ್ನೆಚ್ಚರಿಕಾ ಕ್ರಮಗಳ ಅಗತ್ಯವಿದೆ ಎಂದು ಹೇಳಿದ್ದಾರೆ. ಯಾವ್ಯಾವ ದೇಶದಲ್ಲಿ ಡೆಲ್ಟಾ ಶೇಕಡಾವಾರು ಎಷ್ಟು ಪ್ರಮಾಣದಲ್ಲಿದೆ ಅಂತ ನೋಡೋದಾದ್ರೆ, ಭಾರತದಲ್ಲಿ 94.5, ಬಹ್ರೇನ್ ನಲ್ಲಿ 100, ನ್ಯೂಜಿಲೆಂಡ್ನಲ್ಲಿ 100, ಯುಕೆ 95.2, ಸಿಂಗಪುರದಲ್ಲಿ 95.3, ಇಂಡೋನೇಷ್ಯಾದಲ್ಲಿ 91.7, ರಷ್ಯಾದಲ್ಲಿ 89.3, ಚೀನಾದಲ್ಲಿ 83.6 ರಷ್ಟಿದೆ. Mahesh M Dhandu : ಕಂಟೆಂಟ್ ಎಡಿಟರ್